Lager kongelig lekeplass på OL-tribunen
Nå har også det norske kronprinsparet annonsert at de tar med seg sine små til London. Lørdag er kronprins Haakon, kronprinsesse Mette-Marit, prinsesse Ingrid Alexandra (8) og prins Sverre Magnus (6) på plass i OL-byen for å heie på Andreas Torkildsen i spydkasting og håndballjentene i finalen, og flere av de andre kongelige har allerede tatt med barna sine til London. BAKGRUNN:Mette-Marit varsler London-tur til gullkampenNederlandske prinsesse Maxiama (41) og hennes prins Willem-Alexander (45) har tatt med seg sine tre døtre, prinsessene Alexia (7), Ariane (5) og Amalia (8) til London. I tillegg har de med seg jentene til prinsesse Mabel og Willem-Alexanders bror prins Friso, som fortsatt ligger i koma etter en skiulykke. De fem jentene ser ut til å storkose seg på tribunen, hvor de har heiet på hjemlandet i både volleyball og friidrett. Noen av de små prinsessene har dessuten fått hilse på OL-utøverne, noe mest sannsynlig Ingrid Alexandra og Sverre Magnus også kan glede seg til. - Det er lang tradisjon for at Europas kongelige sitter på VIP-tribunen og heier på landene sine. Det er sikkert en stor opplevelse for de små prinsene og prinsessene, sier kongeekspert Kjell Arne Totland.Det danske kronprinsparet Frederik (44) og Mary (40) har med seg prinsesse Isabella (5) og prins Christian (6), mens tvillingene Vincent og Isabella (1) har blitt igjen hjemme. Kronprinsparet har fått med seg en rekke OL-øvelser, men har også tatt med barna på sightseeing i storbyen. Kongeekspert Totland forteller at familien på fire bor på dronningskipet Dannebrog sammen med dronning Margrethe under oppholdet, og han ser ikke bort ifra at det norske kronprinsparet og barna kan bli med ombord. - Det passer jo bra, for da kan Ingrid Alexandra og Sverre Magnus møte de danske kongebarna samtidig, sier kongeeksperten.Belgiske prins Philippe (52) og hans prinsesse Mathilde (39) har tatt med seg alle sine fire barn til OL. Prinsesse Elisabeth (10), prinsesse Eléonore (4), prins Gabriel (8)og prins Emmanuel (6) har alle fått være med på sightseeing i London, i tillegg til å se på flere av OL-øvelsene. Lørdag er det endelig prins Sverre Magnus og prinsesse Ingrid Alexandra sin tur, og Totland tror OL-helgen bare blir en smakeprøve på hva de små har i vente. - Om fire år får de nok være med til OL i Rio i Brasil, kanskje også sammen med kronprinsesse Victoria, prins Daniel og deres lille Estelle, sier Totland og avslutter: - Kongefamiliens store engasjement og interesse betyr utvilsomt mye for de norske utøverne. Det virker nok også litt ekstra inspirerende på innsatsen at de heier dem fram fra tribunen!
Europas kongelige strømmer til London for å støtte sine hjemland, og lar samtidig barna oppleve de olympiske lekene.